《谭勉翁诗章老夫所畏而以能问于不能此殊不可晓也愧而作诗》
宋代·唐庚

高才乃尔信虚名，句法时来就考评。投社得君真恶客，专门知我有先生。

文章已逼三都赋，行辈犹推四海兄。细看刘侯诗自好，不应便伏老弥明。

作者简介：唐庚，1070年～1120年在世，北宋诗人。字子西，人称鲁国先生。眉州丹棱（今属四川眉山市丹棱县）唐河乡人。哲宗绍圣（一○九四）进士（清光绪《丹棱县志》卷六），徽宗大观中为宗子博士。经宰相张商英推荐，授提举京畿常平。商英罢相，庚亦被贬，谪居惠州。后遇赦北归，复官承议郎，提举上清太平宫。后于返蜀道中病逝。